Na osnovu Ugovora između JU Razvojne agencija ŽZH HERAG i Međunarodne organizacije rada - ILO, broj 40477819/1 o provedbi Projekta “Partnerstvom do zapošljavanja“, JU Razvojna agencija ŽZH HERAG u ime Lokalnog partnerstva za zapošljavanje ŽZH za potrebe provedbe Programa obuke i stručnog osposobljavanja nezaposlenih osoba, objavljuje:

**JAVNI POZIV NEZAPOSLENIM OSOBAMA ZA POHAĐANJE OBUKA PO PROGRAMIMA OSPOSOBLJAVANJA**

**I – Uvod**

Projekt  “Partnerstvom do zapošljavanja” se realizira u okviru programa “Potpora Europske unije lokalnim partnerstvima za zapošljavanje – Faza II (LEP II)“ koji financira Europska unija, a provodi Međunarodna organizacija rada (MOR) u BiH.

**II – Predmet Javnog poziva**

U cilju potpore radnoj integraciji nezaposlenih osoba - aktivnih tražitelja posla, JU Razvojna agencija ŽZH HERAG u ime Lokalnog partnerstva za zapošljavanje ŽZH poziva nezaposlene osobe sa područja Županije Zapadnohercegovačke sa evidencije nezaposlenih – Služba za zapošljavanje ŽZH, da se prijave za sudjelovanje u Programu obuke i stručnog osposobljavanja koje će se realizirati u periodu veljača– svibanj 2025 godine , za sljedeća zanimanja:

1. Robot programer/operater
2. WEB developer
3. Konobar
4. Kuhar
5. Mesar
6. Keramičar

Cilj provedbe obuke po ovom Javnom pozivu je obuka i stručno osposobljavanje 60 (šezdeset) nezaposlenih osoba čime će se povećati mogućnosti njihovog zapošljavanja.

**III – Financijski okvir**

Planirana sredstva za realizaciju Programa obuke i stručnog usavršavanja po ovom Javnom pozivu osigurana su iz sredstava EU i potpuno su besplatne za sve polaznike.

Troškove zapošljavanja najuspješnijih kandidata koji završe proces obuke i stručnog osposobljavanja u partnerskim ili drugim poduzećima snosi poslodavac.

**IV – Odabir polaznika obuke**

Odabir kandidata za obuku, iz točke II ovog Poziva, vršit će posebno formirano Povjerenstvo implementatora obuke. Kandidati koji uspješno završe obuku i stručno osposobljavanje, dobit će akreditirani certifikat i mogućnost zapošljavanja.

**V – Ciljna skupina**

Ciljna skupina po ovom Javnom pozivu su nezaposlene osobe registrirane u evidenciji Službe za zapošljavanje Županije Zapadnohercegovačke te aktivni tražitelji zaposlenja (minimalno sa osnovnim obrazovanjem, a poželjno sa srednjom stručnom spremom).

Prednost za sudjelovanje u Programu obuke po ovom Javnom pozivu će imati nezaposlene osobe iz sljedećih kategorija : žene, mladi do 35 godina, osobe sa invaliditetom i osobe koje su već duže vremena na evidenciji Službe za zapošljavanje.

**VI – Način realizacije programa obuke i trajanje**

Program obuhvaća teorijsku i praktičnu nastavu u trajanju:

Obuke u Tehnološkom parku Posušje

1. Robot programer/operater (160 sati)
2. WEB developer (140 sati)

Obuke u Srednjoj strukovnoj školi Ljubuški

1. Konobar (140 sati)
2. Kuhar (180 sati)

Obuke u Srednjoj strukovnoj školi Posušje

1. Mesar (140 sati)
2. Keramičar (140 sati)

Realizacija programa je već unaprijed definirana i kandidati će biti upoznati sa nastavnim planom i programom.

Jedan nastavni sat će trajati 45 minuta. Izvođenje nastave bit će prilagođeno zahtjevima i potrebama ciljne skupine i održat će se nakon odabira kandidata.

**VII – Potrebna dokumentacija za prijavu i rok za dostavljanje**

Nezaposlene osobe iz ciljne grupe koje žele učestvovati u Programu obuke, dužne su u predviđenom roku dostaviti sljedeće:

1. Prijava (sastavni dio ovog Javnog poziva)
2. Uvjerenje o nezaposlenosti iz evidencije Službe za zapošljavanje ŽZH
3. Ukoliko je osoba sa invaliditetom prilaže se rješenje o invaliditetu nadležne Službe za socijalni rad ili nalaz Instituta za medicinsko vještačenje.

Rok za dostavljanje prijave sa pratećom dokumentacijom po ovom Javnom pozivu je 15 (petnaest) dana od dana objave istog na web stranicama [www.herag.ba](http://www.herag.ba), odnosno do 28.01.2025.

**VIII – Način prijave i rezultati Javnog poziva**

Nezaposlene osobe sa evidencije Službe za zapošljavanje ŽZH koja žele sudjelovati u ovom Javnom pozivu, Prijavu sa pratećom dokumentacijom dostavljaju putem emaila u ostavljenom roku kako slijedi: tkovac@herag,ba sa naznakom “Prijava za Program obuke i stručnog osposobljavanja – (zanimanje za koje se prijavljuje)“.

**IX – Dodatne informacije**

Dodatne informacije po ovom Javnom pozivu mogu se dobiti putem e-maila tkovac@herag,ba

*Lokalno partnerstvo za zapošljavanje Županije Zapadnohercegovačke je jedno od 26 uspostavljenih u zemlji u okviru projekta “Potpora Europske unije lokalnim partnerstvima za zapošljavanje – Faza II” (LEP II), kojeg Europska unija financira s 6 milijuna eura, a provodi Međunarodna organizacija rada (ILO). Ovaj projekt ima za cilj da kroz lokalna partnerstva za zapošljavanje doprinese poboljšanju zapošljavanja u lokalnim zajednicama i unaprijedi vještine i prilike za zapošljavanje osoba u nepovoljnom položaju na tržištu rada. Za više informacija o projektu LEP II, posjetite www.partnerstvo.ba i kanale društvenih mreža (Instagram, Facebook, Twitter i YouTube).*